Kenuk mecimi-te nwewitahatom
eci-woli-papahtok, iya, Muhmum.
U, every morning-ote olomuhse.
Peciyat Easter morning, itom,
"Ma-te nil keqsey man
ntihiwon weci-kisi-punom."
Mm-hmm.
Apc sakhiyat... weci-kisi-tepahket,
sakhiyat itom,
"I think nil wen nkisi-punomakun."
Itom, "I think Keluwosit
ntotoli-wicuhkemoq."
Itom, "Yut eli, iyey,
pisiptinewi, ihik, npitsonakonok... "
Mm-hmm.
... itom, "yut tahk, iyey, man."
Iya, good.
Itom, "Nit kisi-tepahki."
Mmm-hmm.
Nit-te-na kilun mecimiw
weckuwi-macekultihiq...
Mm-hmm.
Mecimi-te 'pawatomon
kilun knaci-witimiyahtinen.
Aha, iya.
I know.
Eci-te iyey,
eci-te nekom, iyey, woli-papahtok.
Mecimi-te sistossok
naka pahtoliyasok wikultuwok
Iya.
nekom wikuwak naka 'tankeyuwa.
Nekom 'tankeyuwa, naka
tan ci keq olluhkewat
ma 'pawatomuwon 'tapenkuwaniya.
Nama.
Psi-te nit nekom mecimiw
nokka-wolehtun imiyewikuwam.
Aha.
Naka ma 'tawotuhkewawon.
Mm-hmm.
Ma 'tawotuhkewawi, iya.
Mecimiw eci-wolinaqakpon.
Kat-olu.
Tokec eci-ktomakinaqahk.
Ktomakinaqot.
Ma ehta-te-na wolihtasiw lamikuwam toke.
Nama, ma wen 'pehkihtuwon.
Nama ma-te... Mecimi ehpicik.
Naka mecimiw wasisok.
Nilun Veronica.
Mecimiw-ote-na ehpicik.
Ehpicik mecimiw, iya.
Naci-kospahtahsultinuwok.
Ma-te wen tokec kotuwi-pisuwoluhkew.
Nama, cuwi toke apenkuwak.
Iya, iya.
Kenuk, iyey...
Naka eci-wolihpukahk micuwakon.
Mmm-hmm.
Naka mecimi-te, iyey,
milan kekesk wen ska
kisonuhmuhk micuwakon.
Mm-hmm.
'Taqami-milan.
'Taqami-milan, iya.
Mecimiw yuktok wasisok
ska wen kisi-spasihpihq, nit-tehc...
'Kocicihtun-ote-na.
- 'Kocicihtun-ote nekom.
Nit-tehc 'taqami-milan.
Kenuk, iya,
psi-te keqsey
weckuwi-maceki tepitahatom,
nit tokec nil
mihqitahatom etucikotoni.
Stehpal tan etucikotonihiq.
Keka kmehtatomultipon kis.
Mesqa.
Kiluwaw.
- Kiluwaw.
Nilun-oc Lena ktankeyulpon.
Nil kahk ma wen ntankeyaku!
Mecimi-tehc ntali-qasq.